Şerwana YPJyî Vîyane Çîyazan hêrişanê DAÎŞî yê vera Kobanê de têkoşîn kerd, 2017 de Reqa de birîndar bîye û felç mende.
Gazîya şerî Vîyane Çîyazan para kerd ke şarê Vakurê Kurdîstanî zaf paştî daye Kobanê û vat: ''Destekê Vakurê Kurdîstanî  ma rê netîce arde.Hukmatê faşîstî yê AKP-MHPyî hesab kerdêne ke kurdan qir bikero. Dewleta tirke verê çimanê pêro dinya de paştî daye DAÎŞî. Wexto ke DAÎŞ bin kewt dewleta tirke hêrişê kurdan û sîyasetmedaranê HDPyî kerd. Waşt qesasê DAÎŞî bigêro. Pê na dewa wazenê HDP tasfîye bikerê. Oyo ke ganî na dewa de bêro muhakemekerdene rejîmê AKP-MHPyî yo ke destek dayêne DAÎŞî.
Pê Dewaya Kobanê şexsê HDPyî û sîyasetmedaranê kurdan de yeno waştene ke demokrat, azadîwaştox, cinîyê têkoşerî bêrê muhakemekerdene. Ganî pêro zerrîwaştoxê azadîye û demokrasî ganî paştî bidê HDPyî û na bire şermezar bikerê.''
